[{"text_idx": "#000003", "text": "Mathemateg, Saesneg a TG Sylfaenol"}, {"text_idx": "#000006", "text": "Mae rhai o\u2019r myfyrwyr disgleiriaf a mwyaf addawol yng Nghymru wedi\u2019u cydnabod yn Seremoni Gwobrwyo Myfyrwyr Grw\u0302p Colegau NPTC a gynhelir yn flynyddol ac a gynhaliwyd eleni yng Ngholeg Castell-nedd gyda\u2019r cyflwynydd ac actor poblogaidd Kev Johns wrth y llyw."}, {"text_idx": "#000007", "text": "Roedd y noson yn dathlu llwyddiannau academaidd a phersonol, gydag un myfyriwr o bob maes academaidd yn cael ei goroni\u2019n Enillydd Gwobr Ysgol y Flwyddyn, ynghyd a\u0302 rhai gwobrau arbennig fel Prentis y Flwyddyn, Dysgwr y Flwyddyn sy\u2019n Oedolyn a Myfyriwr Addysg Uwch y Flwyddyn. Roedd y seremoni hefyd yn cydnabod y cyfraniad a wnaethpwyd gan staff drwy gyflwyno gwobr Bwrdd y Gorfforaeth a Thiwtor y Flwyddyn."}, {"text_idx": "#000008", "text": "Dyma\u2019r myfyrwyr sydd wedi disgleirio yn uwch na\u2019r gweddill ac wedi rhoi popeth er mwyn cyflawni eu nodau a\u2019u dyheadau."}, {"text_idx": "#000009", "text": "Dyma\u2019r myfyrwyr sydd wedi gwneud ymdrech arbennig i gyflawni cymwysterau rhagorol boed yn A * neu A yn eu cymwysterau Safon Uwch neu ragoriaeth driphlyg yn eu hastudiaethau galwedigaethol, neu\u2019r rhai sydd wedi goresgyn rhwystrau a fyddai\u2019n peri i lawer o bobl roi\u2019r gorau i astudio. Cymerodd y Coleg hefyd yr amser i ddathlu cyflawniadau myfyrwyr sy\u2019n cystadlu mewn cystadlaethau sgiliau, ac i gydnabod y cyfraniad a wnaethpwyd gan staff y Coleg a myfyrwyr i gyrraedd rowndiau terfynol, yn enwedig rownd derfynol WorldSkills UK yn Birmingham."}, {"text_idx": "#000010", "text": "Eleni, rhoddwyd dyfarniad newydd i fyfyriwr sydd wedi trechu adfyd; myfyriwr a ddangosodd ymrwymiad i greu dyfodol disgleiriaf ac sydd wedi llwyddo er gwaethaf pob disgwyl drwy waith caled a phenderfyniad. Cyflwynwyd y wobr John Brunt er cof Llywodraethwr y coleg, John Harold Brunt OBE, nid yn unig am ei gyfraniad amhrisiadwy at reoli strategol y Coleg hwn ond ar gyfer ei galon gynnes, ei ddiffuantrwydd a\u2019i ymroddiad i wella\u2019r cymunedau yr oedd yn ei wasanaethu."}, {"text_idx": "#000011", "text": "Enillydd cyntaf y wobr hon oedd myfyriwr TG a Chyfrifiadura, Zilvinas Milvyvas o Goleg Bannau Brycheiniog. Pan ddechreuodd yn y coleg, nid oedd yn siarad Saesneg o gwbl. Drwy waith caled a phenderfyniad, aeth yn ei flaen o gwrs busnes lefel un i gwrs TG lefel tri ar o\u0302l darganfod ei fod yn hoff iawn o ddatblygu gwefannau. Mae wedi mynd o nerth i nerth ac yn edrych ymlaen erbyn hyn at astudio datblygu\u2019r we yn y brifysgol"}, {"text_idx": "#000013", "text": "Derbyniwyd Eve Vincent am le yng Ngholeg Clare, Caergrawnt ar o\u0302l ennill gradd A * yn Ffrangeg a graddau A mewn Saesneg a Hanes yn ei chymwysterau Safon Uwch. Mae\u2019r wraig ifanc anhygoel hon bellach yn astudio Ffrangeg a Rwseg yn y brifysgol uchaf ei bri ar o\u0302l addysgu ei hun Rwseg yn 15 oed! Unwaith i Eve benderfynu ei bod am astudio Rwseg yn y brifysgol, gofynnodd am gymorth Nina, myfyriwr o Rwsia a oedd yn astudio Saesneg yng Ngholeg Castell-nedd. Roedd Eve a Nina yn arfer cyfarfod ddwywaith bob wythnos yn y Llyfrgell yng Nghastell-nedd lle yr oedd Eve hefyd yn gallu helpu Nina i wella ei Saesneg a daeth y ddau yn ffrindiau cadarn. Dilynodd Nina Eve drwy bob cam o\u2019r broses ymgeisio ac yn awr, ar o\u0302l blwyddyn yng Nghaergrawnt, mae Eve yn breuddwydio am yrfa ym maes cyfieithu ar y pryd."}, {"text_idx": "#000014", "text": "Yn siarad yn ystod y seremoni, yn Rwseg hefyd, dywedodd Eve y byddai hi bob amser yn cofio ei hamser yng Ngholeg Castell-nedd gyda hoffter."}, {"text_idx": "#000017", "text": "\u201cAr ran holl staff Grw\u0302p Colegau NPTC a Bwrdd y Llywodraethwyr, rwy\u2019n anfon fy llongyfarchiadau diffuant i holl enillwyr y gwobrau.\u201d"}]